# Centre for Translational Medicine Ph.D. – Informasjon for Norske Studenter

## Programmer

### Hybrid-PhD

Dette er det «regulære» Ph.D. programmet i vårt senter. Det er satt opp til å ta 4 dager/uke på førsteåret, og 1 dag/uke på andreåret. Etter to år må man bestå «complex exam». Kravet for å ta complex exam er at man har bestått alle kurs og allerede har levert ett manuskript for publikasjon. Dersom du har bestått alle andre krav, kan du umiddelbart etter complex exam levere oppgaven og forsvare graden i løpet av 6 måneder.

Hybridprogrammet er lagt opp slik at studentene kan starte på spesialistløpet ved siden av doktorgraden. Det er mulighet for deltakelse i spesialistutdanning også for utenlandske studenter (ungarske språkkunnskaper er såklart en fordel, men ikke obligatorisk). Dersom spesialistutdanningen gjennomføres lenge nok, kan dette regnes inn for å kunne starte rett på LIS2 i Norge.

### MD/DMD/PharmD-PhD

Dette programmet kan startes allerede i løpet av MD/DMD/PharmD studiet. Kravene er stortsett de samme, men complex exam kan kun avlegges etter at MD/DMD/PharmD er fullført.

## Kostnader

Skolepenger for MD-PhD: 10.000 Euro/år

Skolepenger: 20.000 Euro/år – 50% rabatt for de som har studert ved Semmelweis

## Finansiering

### Lånekassen

Retten til støtte blir utvidet med inntil 4 år for søkere som tar ph.d.-utdanning i utlandet (paragraf 70 i forskrift om utdanningsstøtte). Det er altså fullt mulig å fullføre hele PhD-utdanninga med full støtte fra lånekassen, selv for de med 8 års støtte allerede. Mens du får støtte fra lånekassen trenger du ikke å betale tilbake lånet du allerede har, og det løper heller ikke renter. Det er begrensninger på hvor mye du kan jobbe ved siden av, så lenge du mottar støtte fra lånekassen.

### Ungarsk statlig stipend

Ungarn deler ut et statlig stipend til søkere som blir tatt opp i regulært opptak til PhD. Støtten er 100% stipend og ingenting må betales tilbake. Dette stipendet dekker hele skolepengebeløpet, og det betales i tillegg ut 140.000 forint/måned. Det er ikke mulig å få støtte fra lånekassen og fra den ungarske stat samtidig. Dersom du velger støtte fra Ungarn, må du selv søke om å få renteutsettelse og sletting av renter.

## Krav for å få graden

* Bestått karakter i alle obligatoriske kurs
* 2 publikasjoner i Q1 journals (topp 25% registrerte tidsskrifter)
* Bestått complex exam
* Doktorgrads-oppgave
* Bestått disputas

## Fordeler

**Poeng ved LIS1 ansettelse:**

Hos de forskjellige sykehusene kan avlagt PhD og publisert forskning føre til ekstrapoeng ved LIS1 søknad.

**Forskningsmuligheter:**

En doktorgrad i translational medicine gir gode kliniske forskningskunnskaper, som vil gjøre det mulig for deg å gjennomføre forskning også etter oppstart på sykehus i Norge.

**Høyere lønn i tråd med tariffavtalen:**

Lønnstillegg på 50-100.000/år, avhengig av sykehus.

## LIS

**LIS1-søknad**: Både publikasjon og doktorgrad gir ekstrapoeng ved LIS-søknad hos flere av sykehusene, og klinisk erfaring såklart også.

Eksempel:

**LIS2:** I utvalgte tilfeller, for de som deltar i hybrid-PhD og velger klinisk stilling ved siden av er det mulighet for å søke unntak fra LIS1 etter læremål er oppnådd her. Vi tilbyr hjelp med tilrettelegging for å oppnå dette.